L 290/572
HR
Službeni list Europske unije
4.5.3.
Sustav za bilježenje ili obradu podataka mora imati razlučivost od najmanje ± 15 sekundi.
4.6.
Ventilatori
10.11.2022.
Ventilatori moraju ispunjavati zahtjeve iz stavaka od 4.6.1. do 4.6.2. ovog Priloga.
4.6.1.
Radom ventilatora ili puhala dok su vrata komore (zabrtvljena komora za mjerenje emisija nastalih ispa­ ravanjem, SHED) otvorena mora biti moguće svesti koncentracije ugljikovodika u komori na razinu uglji­ kovodika u okolini.
4.6.2.
Komora mora imati najmanje jedan ventilator ili puhalo približnog kapaciteta od 0,1 do 0,5 m3/s kojima se temeljito miješa atmosfera u komori.
Za vrijeme mjerenja u komori se moraju moći postići ravnomjerna temperatura i koncentracija ugljikovodika.
Vozilo u komori ne smije biti izloženo izravnoj struji zraka iz ventilatora ili puhala.
4.7.
Umjerni plinovi Plinovi moraju ispunjavati zahtjeve iz stavaka od 4.7.1. do 4.7.2. ovog Priloga.
4.7.1.
Sljedeći čisti plinovi moraju biti na raspolaganju za umjeravanje i rad: pročišćeni sintetski zrak: (čistoća <1 ppm u ekvivalentu C1, ≤1 ppm CO, ≤400 ppm CO2, ≤0,1 ppm NO), obujamski udio kisika između 18 i 21 %, plinsko gorivo analizatora ugljikovodika: (40 ± 2 % vodika, i ostatak helij s manje od 1 ppm ugljikovodika (ekvivalent C1), manje od 400 ppm CO2), propan (C3H8):
99,5 % minimalne čistoće,
butan (C4H10):
98 % minimalne čistoće,
dušik (N2):
98 % minimalne čistoće.
4.7.2.
Na raspolaganju moraju biti umjerni i rasponski plinovi koji sadržavaju mješavine propana (C3H8) i proči­ šćenog sintetskog zraka.
Stvarna koncentracija umjernog plina ne smije odstupati od navedenih vrijednosti za više od 2 %.
Točnost razrijeđenih plinova dobivenih razdjelnikom plina ne smije odstupati više od ± 2 % od prave vrijednosti.
Koncentracije navedene u stavcima od 4.2.3. do 4.3.3. ovog Priloga mogu se dobiti i upotrebom razdjelnika plina koji upotrebljava sintetski zrak kao plin za razrjeđivanje.
4.8.
Vaga za mjerenje filtra s aktivnim ugljenom radi utvrđivanja prelijevanja pri snižavanju tlaka ispuštanjem para Točnost vage za filtre s aktivnim ugljenom mora biti ± 0,02 g.
4.9.
Zagrijavanje spremnika za gorivo (primjenjuje se samo ako se odabere opterećenje filtra s aktivnim uglje­ nom)
4.9.1.
Gorivo u spremnicima vozila zagrijava se izvorom topline koji se može regulirati; pogodna je npr.
grijaća ploča kapaciteta 2 000 W.
Sustav za grijanje mora ravnomjerno zagrijavati stijenke spremnika ispod razine goriva tako da ne prouzroči lokalno pregrijavanje goriva.
Ne zagrijava se dio spremnika s parama iznad goriva.
4.9.2.
Naprava za grijanje spremnika mora moći ravnomjerno zagrijati gorivo u spremniku za 14 °C sa 16 °C unutar 60 minuta, pri čemu položaj senzora temperature mora biti u skladu sa stavkom 4.9.3. ovog Priloga.
Tijekom zagrijavanja spremnika za gorivo sustav za zagrijavanje mora moći regulirati temperaturu goriva unutar ± 1,5 K od zahtijevane temperature.
4.9.3.
U spremnik za gorivo vozila postavlja se senzor temperature koji omogućuje mjerenje temperature na srednjoj točki goriva u spremniku kad je napunjen do 40 % obujma, pri čemu postavljanje ne smije prouzročiti nikakvo propuštanje.
5.
Postupak za starenje filtra s aktivnim ugljenom na ispitnom stolu i određivanje PF-a
5.1.
Starenje filtra s aktivnim ugljenom na ispitnom stolu Prije izvođenja postupaka toplog kondicioniranja i dnevnih gubitaka, provodi se starenje filtra u skladu s postupkom opisanim na slici C3/1.